# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 7

### சூர்யபிரகாசு (சூன் 6, 2011 - சூன் 13, 2011) (வாக்கு: 25|0|0)

#### கருத்து

;கேள்விகள்
1) தமிழ் விக்கிச்சூழலில் நிருவாகிகள் செய்ய வேண்டிய பணிகளுள் எது முன்னுரிமையானது என்று நீங்கள் கருதுகிறீர்கள். நிருவாகி அணுக்கம் கிடைக்குமெனில் அப்பணியினைச் செய்ய எந்த விதமான நடவடிக்கைகள் எடுக்க திட்டமிட்டுள்ளீர்கள்--சோடாபாட்டில்<sup>உரையாடுக</sup> 05:38, 6 சூன் 2011 (UTC)  
;பதிலும் திட்டமும்
"தமிழ் விக்கிச்சூழல்" என்று குறிப்பிட்டிருப்பதால் எனது பதில்...
:தற்போது தமிழ் விக்கிப்பீடியாவில் தொடங்கப்படும் கட்டுரைகள் ஒரு குறிப்பிட்ட தரத்துடனேயே இருக்கின்றன. அதே போல உருவாக்கப்படும் கட்டுரைகளின் எண்ணிக்கையும் தோராயமாக 53/நாள் என்ற அளவில் அதிகரித்துள்ளது. (http://stats.wikimedia.org/EN/TablesWikipediaTA.htm) எனவே கட்டுரைகளில் துப்புரவுப் பணிகள் இன்றியமையாத ஒன்றாக ஆகிவிட்டது. அதே வேளையில் புது வருனர்களின் எண்ணிக்கையும் தொடர் பங்களிப்பாளர்களின் எண்ணிக்கையும் குறைந்து விட்டது. (http://stats.wikimedia.org/EN/ChartsWikipediaTA.htm) எனவே புது வருனர்களை வரவேற்பது, தொடர் பங்களிப்பாளர்களைத் தக்கவைப்பது, கட்டுரைகளைத் துப்புரவு செய்வது என்று பணிகளும் அதிகரித்துள்ளன. இவை அனைத்தையும் மனித முயற்சியால் செய்வதென்பது வரவேற்கத்தக்கது. ஆனால், நேரம், சோர்வு என்பன கருதி இவற்றைத் தானியாக்கம் (automation) செய்வது உழைப்பை மிச்சப்படுத்தி செயல்பாட்டை அதிகரிக்கும். எடுத்துக்காட்டாக, விக்கிப்பீடியா:விக்கியன்பு கருவியைக் கருத்தில் கொண்டு தனிப்பயனாக்கப்பட்டதுதான் விக்கிப்பீடியா:தொடுப்பிணைப்பி ஆகும். மேலும் வார்ப்புரு உதவி போன்ற கருவிகளைப் பயன்படுத்தும் முறைமைகளை விக்கிப்பட்டறைகள் வழியே பரப்புரை செய்ய வேண்டும். விக்கிப்பீடியா:உங்களுக்குத் தெரியுமா திட்டத்திற்காக அண்மையில் அறிமுகப்படுத்தப்பட்ட வார்ப்புருக்கள் மேலும் மேலும் புதியவர்களை விக்கிப்பீடியாவில் பங்களிக்கத் தூண்டும். அத்திட்டத்தையும் தானியாக்க வேண்டும் என்பது என் அவாக்களுள் ஒன்று. எனவே, நிர்வாகிகள் செய்ய வேண்டிய பணிகளுள் முன்னுரிமையானது என்று நான் கருதுவது "**தானியாக்கலும் அதனைச் செயல்படுத்திப் பயன்படுத்தலும்**" ஆகும்.  
:நிர்வாகி அணுக்கம் பெறுவதன் மூலம் தொழில்நுட்ப வழியில் சில சிக்கல்களை எதிர்கொண்டிருந்த நான் அவற்றை விடுத்து தயங்காமல் செயலாற்றலாம். (சில பக்கங்களைத் தொகுக்கச் சிறப்பனுமதி போன்றவை.) மேலும், இந்தப் பருவத்தில் எனக்கு அதிக விடுமுறை நாட்களும் கிடைக்குமென்பதால் சில பட்டறைகளையும் சென்னையில் நடத்தத் திட்டமிட்டுள்ளேன். சில கல்லூரிகளைச் சார்ந்த மாணவர்களும் ஆர்வம் தெரிவித்துள்ளனர். எனவே, நிர்வாகி ஆன பின்பும் இப்போது போலவே எப்போதைக்கும் என் பணி தொடரும் என்பதைத் தெரிவித்துக் கொள்கிறேன். மேலும் ஏதேனும் வினவல்கள் இருப்பினும் கேட்கலாம். :) --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 07:57, 6 சூன் 2011 (UTC)  
::நன்றி சூர்யா. மீடியாவிக்கி நிரல்களில் கைவைக்க நுட்ப விசயமறிந்த இன்னொரு நிருவாகியாக உருவாக என் வாழ்த்துக்கள். (இனி லாஜிக்கின் நுட்பமாற்றங்களை சோதனை செய்து ஏற்கும் பொறுப்பை உங்களிடம் விட்டு விடலாம் :-)) --சோடாபாட்டில்<sup>உரையாடுக</sup> 08:27, 6 சூன் 2011 (UTC)  
:::சூர்யபிரகாசு, தாங்கள் மாணவராக இருப்பதால் தங்களது விக்கிப்பீடியாவிற்கான பங்களிப்புகள், தங்களின் கல்லூரிப் படிப்பிற்கு சிறிதும் குறையின்றி இருக்கட்டும். வாழ்த்துக்கள்.--தேனி.எம்.சுப்பிரமணி.<sup>/உரையாடுக</sup>. 02:08, 7 சூன் 2011 (UTC)  
::::நன்றி சுப்பிரமணி. படிப்பிலும் உரிய கவனத்துடன் தான் இருக்கிறேன். :) --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 04:57, 7 சூன் 2011 (UTC)